Document ID: 32007D0561

KOMISIJOS SPRENDIMAS
2007 m. rugpjūčio 2 d.
patvirtinantis galvijų bruceliozės likvidavimo Italijoje 2007 m. programos, patvirtintos Sprendimu 2006/875/EB, pakeitimus, atsižvelgiant į buivolų bruceliozę Kazertoje, Kampanijos regione
(pranešta dokumentu Nr. C(2007) 3692)
(2007/561/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 24 straipsnio 6 dalį,
kadangi:
(1)
Sprendime 90/424/EEB numatoma galimybė Bendrijai finansiškai paremti nacionalines programas, skirtas gyvūnų ligų ir zoonozių, išvardytų šio sprendimo priede, įskaitant galvijų bruceliozę, likvidavimui, kontrolei ir stebėsenai.
(2)
2006 m. lapkričio 30 d. Komisijos sprendimu 2006/875/EB, patvirtinančiu 2007 metams valstybių narių pateiktas gyvūnų ligų ir tam tikrų USE likvidavimo ir stebėsenos bei zoonozių prevencijos programas (2), patvirtinta Italijos pateikta 2007 m. sausio 1 d.-2007 m. gruodžio 31 d. galvijų bruceliozės likvidavimo programa.
(3)
Su buivolų brucelioze susijusi padėtis Kampanijoje, ypač Kazertos provincijoje, kelia susirūpinimą, 2007 m. kovo 5 ir 6 d. Italija tai įrodė pranešime Maisto grandinės ir gyvūnų sveikatos nuolatiniam komitetui.
(4)
Todėl dabar Italija pateikė Komisijai specialų buivolų bruceliozės likvidavimo Kazertoje kontrolės planą, į kurį visų pirma įtrauktos konkrečios griežtesnės priemonės gyvūnams atpažinti ir vakcinuoti.
(5)
Italijos siūlomos priemonės atitinka Bendrijos veterinarijos sritį reglamentuojančius teisės aktus, ypač Bendrijos galvijų bruceliozės likvidavimo kriterijus.
(6)
Todėl turėtų būti patvirtintas specialus buivolų bruceliozės likvidavimo Kazertoje kontrolės planas, kaip galvijų bruceliozės likvidavimo Italijoje 2007 m. programos dalis.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
2007 m. birželio 7 d. Italijos pateiktas specialus buivolų bruceliozės likvidavimo Kazertoje kontrolės planas patvirtinamas laikotarpiui nuo 2007 m. liepos 1 d. iki 2007 m. gruodžio 31 d.
Šis specialus kontrolės planas įtraukiamas į galvijų bruceliozės likvidavimo programą valstybėje narėje, patvirtintą Sprendimo 2006/875/EB 2 straipsnio 1 dalimi.
2 straipsnis
Šis sprendimas skirtas valstybėms narėms.
Priimta Briuselyje, 2007 m. rugpjūčio 2 d.

Labels: 0
18
4
6